चमक (वेब शृंखला)
चमक (अनुवाद: Glow) सोनी लिव पर प्रसारित एक भारतीय संगीत थ्रिलर है। इसमें परमवीर सिंह चीमा, ईशा तलवार, अकासा सिंह, मनोज पाहवा, गिप्पी ग्रेवाल, मुकेश छाबरा, कुंवर ग्रेवाल, प्रिंस कंवलजीत सिंह के साथ हिंदी व पंजाबी फिल्म उद्योग के अन्य कलाकार भी शामिल हैं। इस श्रृंखला में 14 कलाकारों ने 15 गाने गाए हैं जिनमें गिप्पी ग्रेवाल, सुनिधि चौहान, मीका सिंह, अफसाना खान, असीस कौर और एमसी स्क्वायर शामिल हैं। रोहित जुगराज द्वारा निर्देशित और सह-निर्मित 6 एपिसोड की श्रृंखला चमक वर्तमान में सोनी लिव पर स्ट्रीमिंग कर रहा है जिसमें पंजाबी लोक, फ्यूजन, देसी हिप-हॉप, रैप आदि जैसे संगीत की विभिन्न शैलियों के गाने हैं।